  Туспуктэм: Руслан Нуриахметов Наталия Сильвестрова 19-тӥ толшоре Россиын Йӧвылэсултонэз пусъё. Со нуналлэн одӥгез сям-йылолэз люкмесын пыласькон луэ. Удмуртиысь сюлэм эмъясь эмчи кезьыт вуэ пыронлы пумит луись мугъёс сярысь вераз, элькунысь тазалыкез утёнъя министерстволэн пресс-службаез ивортӥз. Ялан кыстӥськись сюлэм но вирсэр висёнъёслэсь курадӟись муртъёслы люкмесын пыласькыны уг яра. <...> Шуак кезьытэн спазмъёслэсь миокардлэн инфарктэз, инсульт луыны, сюлэм ӝугиськонлэн ритмез тупатсконтэм тӥяськыны, вирсэр ӵоксаськыны быгатоз » Светлана Шабардина, сюлэм эмъясь, Удмуртиысь клиникая но диагностика лэсьтонъя центрысь эм алонъя ёзэтэн кивалтӥсь Эмьяслэн верамезъя, озьы ик лулсэр, шокан, мочеполовой, эндокринной сӧзнэт висёнъёсын висись муртъёслэн тазалыксылы секыт луыны быгатоз. Висён лекомон но йӧнатӥськон вакытэ, секытэн луон дыръя, 18 аресозь нылпиослы пыласькыны лэземын ӧвӧл. Пыласькыны малпады ке, вуэ нимысьтыз дасям интыосын гинэ пырыны кулэ, кытын эмчиослэн бригадазы ужалоз. Мугорез кыдатыны но кезьытлы дышетыны сӥзьылӥсен ик косо. Тодэ вайытом, Удмуртиын Йӧвылэсултон пыласьконъёслы 50-лэсь трос люкмесъёс усьтозы. Тегъёс: Тазалык тазалыкезутён  